
ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

720 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου, κατωτάτου ορίου κατάτμησης 
και λοιπών όρων και περιορισμών δόμησης στην εκτός εγκεκριμένου 
σχεδίου και εκτός ορίων οικισμών προ του 1923 περιοχή του Δήμου 
Ρεθϋμνης και των κοινοτήτων Γεράνι, Πρινέ, Ατσιπόπουλου, Αρ- 
μένοι, Άδελε, Πηγή, Μαρουλά, Παγκαλοχώρι. Χαμαλεύρι, Πρίνου, 
Καρωτής και Επισκοπής Ρεθϋμνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα το 
άρθρο 29 (παρ. 1), όπως τροποποιήθηκε με την παράγρ. 14 του άρθρου 
8 του Ν. 1512/85 (ΦΕΚ 4/Α). 

2. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 παράγρ. 1. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
το άρθρο 28 παράγρ. 2. 

4. Τις υπ’ αριθ. 114/1984 και 313/1985 γνωμοδοτήσεις του Δη¬ 
μοτικού Συμβουλίου Ρεθύμνου. 

5. Την υπ’ αριθ. 28/85 γνωμοδότηση του κοινοτικού συμβουλίου 
Παγκαλοχωρίου. 

6. Την υπ' αριθ. 34/1985 γνωμοδότηση του κοινοτικού συμβουλίου 
Ατσιπόπουλου. 

7. Το υπ’ αριθ. 468/1985 έγγραφο της κοινότητας Χαμαλευ- 
ρίου. 

8. Το υπ’ αριθ. 448/1985 έγγραφο της κοινότητας Πρινέ. 

9. Το γεγονός ότι οι υπόλοιπες κοινότητες δεν απάντησαν. 

10. Τις υπ’ αριθ. 5/84 και 19/85 γνωμοδοτήσεις του Συμβουλίου 
Χωροταξίας, Οικισμού και Περιβάλλοντος Νομού Ρεθύμνου. 

11. Την υπ’ αριθ. 267/1987 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

·' 1. Καθορίζεται ως Ζώνη Οικιστικού Ελέγχου (ΖΟΕ) η εκτός εγκε¬ 
κριμένου σχεδίου και εκτός των ορίων των οικισμών που υφίστανται προ 
του 1923 περιοχή που εμπίπτει στα διοικητικά όρια του Δήμου Ρεθύ- 
μνης και των κοινοτήτων Γεράνι, Πρινέ, Ατσιπόπουλου, Αρμένοι 
Άδελε, Πηγή, Μαρουλά, Παγκαλοχώρι, Χαμαλεύρι, Πρίνου, Καρωτής 
και Επισκοπής (Ρ) του Νομού Ρεθύμνης όπως τα όρια φαίνονται με 
γραμμή μαύρη στα εννιά (9) σχετικά πρωτότυπα διαγράμματα σε κλί¬ 
μακα 1:5000 που θεωρήθηκαν από τον Προϊστάμενο της Διεύθυνσης 
Πολεοδομικών Εφαρμογών με την υπ’ αριθ. 33585/1987 πράξη του 
και που συνοπτικά τους αντίτυπα δημοσιεύονται με το παρόν διάταγμα. 

Ειδικότερα τα όρια της Ζώνης Οικιστικού Ελέγχου (ΖΟΕ) ορίζονται 
ως εξής: 

Α. Ενότητα πόλης Ρεθύμνου (πιν. 1, 2, 3, 4, 5, 6) 

Ανατολικό όριο (Ζ1): Ρέμα Σκαλέτας εκβάλλον στην περιοχή Αγ. Νι¬ 
κολάου (Ζ2) σημείο δρόμου προς Μαγνησία: Σε απόσταση 130 μ. επί 
του δρόμου από το Α2 (διακλάδωση του κεντρικού δρόμου προς Μα¬ 


γνησία με αγροτικό δρόμο) 

(Ζ3) σημείο δρόμου προς Χαμαλεύρι: σε απόσταση 635 μ. επί του 
δρόμου από το Α3 (διακλάδωση του κεντρικού προς Πέραμα με δρόμο 
προς Χαμαλεύρι) 

(Ζ4) σημείο δρόμου προς Παγκαλοχώρι: σε απόσταση 520 μ. επί του 
δρόμου από το Α4 (διακλάδωση του κεντρικού δρόμου προς Πέραμα 
δρόμο προς Αρσάνι) 

(Ζ5) σημείο ρέματος (όριο οικισμών Παγκαλοχωρίου - Πηγής): Σε 
απόσταση 400 μ. από το Α5 (σημείο ρέματος που ταυτίζεται με σημείο 
άξονα του νέου εθνικού προς Ηράκλειο) 

(Ζ6) σημείο δρόμου προς Πηγή: σε απόσταση 765 μ. επί του δρόμου 
από το Α6 (διακλάδωση του κεντρικού δρόμου προς Πέραμα με δρόμο 
προς Πηγή) 

(Ζ7) σημείο δρόμου προς Άδελε: σε απόσταση 760 μ. επί του δρόμου 
από το Α7 (διακλάδωση του κεντρικού δρόμου προς Πέραμα με δρόμο 
προς Άδελε). 

Επίσης τα τμήματα των δρόμων από οικισμό: 
α) από Ζ3 μέχρι οικισμό Χαμαλευρίου 
β) από οικισμό Χαμαλευρίου μέχρι οικισμό Αστέρι 
γ) τμήμα δρόμου από Ζ4 μέχρι οικισμό Παγκαλοχωρίου 
δ) τμήμα δρόμου από Ζ6 μέχρι οικισμό Πηγής 
ε) τμήμα δρόμου από Ζ7 μέχρι οικισμό Άδελε 
(Ζ8) σημείο δρόμου προς Μαρουλά: σε απόσταση 940 μ. επί του 
δρόμου από το Α8 (διακλάδωση του δρόμου προς Άδελε για Μαρουλά) 
(Ζ9), (Ζ10) σημεία απέχοντα 90 μ. εκατέρωθεν του άξονα του Πλα- 
τανανιού ποταμού και 730 μ. από τον άξονα του νέου εθνικού στην πε¬ 
ριοχή της γέφυρας του ποταμού. 

(Ζ11), (Ζ12): σημεία απέχοντα 90 μ. εκατέρωθεν του άξονα του 
Πλατανανιού και η (Ζ11 — Ζ12) απέχει από τον άξονα του δρόμου από 
του Α12 (παλιά γέφυρα) 310 μ. και από το (Ζ9 - Ζ10) 810 μ. 

(Ζ13) σημείο επί του επαρχιακού προς Αμάρι απέχον 100 μ. από το 
Ζ14 (διακλάδωση επαρχιακού Αμαρίου με κοινοτικό προς Ξηρό Χωριό) 
(Ζ14) σημείο διακλάδωσης του επαρχιακού προς Αμάρι με κοινοτικό 
προς Ξηρό Χωριό 

(Ζ15) σημείο επί του κοινοτικού δρόμου^προς Χρωμοναστήρι απέχον 
130 μ. από Α15 (η μέση της πλησιέστερης χαρακτηριστικής στροφής) 
(Ζ16) σημείο επί του κοινοτικού δρόμου προς Χρωμοναστήρι απέχον 
130 μ. από το Α16 (διακλάδωση με αγροτικό δρόμο). 

Επίσης τα τμήματα του δρόμου: 

α) από το Ζ14 μέχρι τη στροφή της Τζιβέρας (Α14) ή οικισμό 
Πρασσές 

β) από το Ζ14 μέχρι τον οικισμό Ξηρό Χωριό 
γ) από το Ζ15 μέχρι τον οικισμό Χρωμοναστηρίου 
(Ζ17) σημείο δρόμου από Καστελλάκια προς Αγ. Ειρήνη απέχον 
920 μ. επί του δρόμου από Α17 (σημείο καμπής του παραπάνω 
δρόμου) 

(Ζ18) σημείο δρόμου προς Μικρά Ανώγεια απέχον 190 μ. από Α18 
(πλησιέστερο σημείο καμπής του παραπάνω δρόμου και σημείο διακλά¬ 
δωσης με αγροτικό) 

(Ζ19) σημείο δρόμο προς Ευληγιά απέχον 230 μ. από το Α19 (εκ- 








7450 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


κλησία Αγ. Μαρίνας) 

(Ζ20) σημείο του «άξονα» του φαραγγιού της Τρυπητής και σε από¬ 
σταση 430 μ. από το Ζ19 στην προέκταση του Ζ18 - Ζ19 
(Ζ21) σημείο συμβολής χείμαρρων 

(Ζ22) σημείο διακλάδωσης παλιού και νέου επαρχιακού προς Αρμέ- 
νους (Αγιοβασιλειώτικος) 

(Ζ23) σημείο φαραγγιού προσδιοριζόμενο από τον προσανατολισμό 
Α-Δ της εκκλησίας που βρίσκεται στην περιοχή του Ζ22 

(Ζ24) σημείο φαραγγιού και σε απόσταση 890 μ. βόρεια από το Ζ23 
όρια οικισμού Γάλλου. 

Επίσης τα τμήματα των δρόμων 
από Ζ18 μέχρι τον οικισμό Ανωγείων 
από Ζ19 μέχρι τον οικισμό Ρισβάν Μετόχι 
(Ζ25) σε απόσταση 730 μ. από τον άξονα του εθνικού προς Χανιά επί 
του φαραγγιού - ρέματος 

(Ζ26) σημείο διοικητικών ορίων οικισμού Ατσιπόπουλου - Πρινέ και 
Ζ25 

- Ζ26 γραμμή απέχουσα 800 μ. από εθνικό δρόμο προς Χανιά 

- όρια οικισμού Γερανίων 

Δυτικό όριο (Ζ27) σημείο επί του εθνικού δρόμου προς Χανιά απέχον 
530 μ. από τη διακλάδωση προς Γεράνι (Α27). 

Β. Ενότητα Αρμένων (πιν. 7) 

Περιμετρικά αρχαιολογικού χώρου υστερομινωϊκού Νεκροταφείου 
όπως εμφανίζεται στον πιν. 7 και ειδικότερα: 

130 μ. βόρεια του δρόμου για Σώματά, 200 - 350 μ.ανατολικά 
δρόμου Αγ. Βασιλείου, 250 μ. νότια του δρόμου προς Κάστελλο και δυ¬ 
τικά μέχρι το ύψωμα «419» σ’ ακτίνα με μέγιστο βάθος 1100 μ. από το 
δρόμο Αγ. Βασιλείου. 

Γ. Ενότητα Μαρούλα (πιν. 8) 

Ιδιωτική έκταση κυριότητας οικοδομικού συνεταιρισμού δημοσίων 
υπαλλήλων Ν. Ρεθύμνης, Β.Δ οικισμού Μαρουλά όπως με ακρίβεια 
οριοθετεϊται στον πιν. 8. 

Δ. Ενότητα Παραλίας Πετρέ (πιν. 9) 

Παραλιακή ζώνη που καθορίζεται βόρεια από τη θάλασσα, νότια από 
τη Ν. Εθνική οδό Χανιών - Ρεθύμνης, ανατολικά από τον ποταμό 
«Πετρέ» και δυτικά από τον ποταμό «Μουσέλας» που συμπίπτει και με 
το όριο των Νομών Ρεθύμνης - Χανιών. 

Άρθρο 2. 

Μέσα στη ΖΟΕ καθορίζονται ειδικές χρήσεις γης, κατώτερο όριο κα¬ 
τάτμησης καθώς και όροι και περιορισμοί δόμησης κατά περιοχές Ια, 
1β, 1γ, 2, 3, 4, 5, 6, 7, 8, 8α, 9, 10, 10α, 11, 12, 12α, 13, 14 που 
φαίνονται χρωματισμένες στα ίδια ως άνω πρωτότυπα διαγράμματα σε 
κλίμακα 1:5.000 ως εξής: 

1. Περιοχές με στοιχείο Ια 

Αφορά τις περιοχές επέκτασης του σχεδίου πόλεως που περιλαμβά¬ 
νονται στο Γ.Π.Σ. 

1. Επιτρέπονται οι χρήσεις που καθορίζονται στην υπ’ αριθ. 27553/ 
938/4.4.86 υπουργική απόφαση έγκρισης Γ.Π.Σ. (ΦΕΚ 453/Δ/ 
86 ). 

II. Κατώτατο όριο κατάτμησης και αρτιότητας ορίζεται σε τέσσερα 
(4) στρ. 

- Κατά παρέκκλιση θεωρούνται άρτια και οικοδομήσιμα τα γήπεδα 
που έχουν τα ελάχιστα.όρια αρτιότητας κατά τις αντίστοιχες ημερομη¬ 
νίες που ορίζονται στις παραγρ. 1 και 2 του άρθρου 1 του από 

24.5.1985 Π. Δ/τος (ΦΕΚ 270/Δ). 

2. Περιοχή με στοιχείο 1β 

Αφορά την περιοχή κατοικίας στη θέση Σφακάκι 

I. Επιτρέπεται η ανέγερση κατοικιών, γραφείων, καταστημάτων, 
εγκαταστάσεων κοινής ωφελείας, αναψυχής καθώς και γεωργικών 
αποθηκών, υδατοδεξαμενών, θερμοκηπίων, αντλητικών εγκαταστά¬ 
σεων και φρεάτων. 

II. Κατώτατο όριο κατάτμησης και αρτιότητας ορίζονται τα τέσσερα 
(4) στρέμματα. 

III. Η συνολική επιφάνεια των ορόφων των κτισμάτων πλην θερμο¬ 
κηπίων δεν επιτρέπεται να υπερβαίνει τα 200 μ2 με μέγιστο ύψος 7,50 
μ. 

3. Περιοχή με στοιχείο 1γ 

Αφορά την ιδιόκτητη περιοχή παραθεριστικής κατοικίας του Οικοδο¬ 
μικού Συνεταιρισμού Δημοσίων Υπαλλήλων Νομού Ρεθύμνης (ΠΟΣ- 
ΔΥΝΟΡ) στην κοινότητα Μαρουλά. 

I. Επιτρέπεται η ανέγερση κατοικιών 

II. Κατώτατο όριο κατάτμησης και αρτιότητας ορίζονται τα 4 στρέμ¬ 
ματα. 

4. Περιοχή με στοιχείο 2 


Αφορά την ευρύτερη περιαστική ζώνη, γεωργικού γενικά χαρα¬ 
κτήρα. 

I. Επιτρέπεται η ανέγερση κατοικιών, γραφείων, καταστημάτων, 
εγκαταστάσεων κοινής ωφελείας, αναψυχής, και τουρισμού καθώς και 
γεωργικών αποθηκών, δεξαμενών, θερμοκηπίων, αντλητικών εγκατα¬ 
στάσεων και φρεάτων. Κατ’ εξαίρεση επιτρέπεται η επέκταση βιομηχα¬ 
νικών - βιοτεχνιών χαμηλής όχλησης που κατά τη δημοσίευση του πα¬ 
ρόντος υφίστανται νομίμως. 

Κατώτατο όριο κατάτμησης και αρτιότητας, ορίζονται τα 8 στρέμ.. 

Κατά παρέκκλιση θεωρούνται άρτια και οικοδομήσιμα τα γήπεδα 
που έχουν κατά τη δημοσίευση του παρόντος έκταση 4 στρεμμάτων. 

5. Περιοχή με στοιχείο 3 

Αφορά τους δασωμένους λόφους Τρυπιτής - Ξυλιγιά και Προφ. Ηλία, 
περιοχές περιαστικού πρασίνου, καθώς και την παραλιακή ζώνη του 
Πετρέ. 

I. Επιτρέπεται η κατασκευή κτιρίων αναψυχής, πολιτιστικού χαρα¬ 
κτήρα καθώς και εγκαταστάσεις πλαζ. 

II. Κατώτατο όριο κατάτμησης και αρτιότητας ορίζονται τα είκοσι 
(20) στρ. 

III. Η συνολική επιφάνεια των κτισμάτων δεν επιτρέπεται να υπερ¬ 
βαίνει τα 200 μ2, το δε ύψος τα 4,5 μ. 

Στις δασικές εκτάσεις ισχύουν οι επιτρεπόμενες από τις διατάξεις του 
Ν. 998/1979 (ΦΕΚ 289/Α) χρήσεις. 

6. Περιοχή με στοιχείο 4 

Αφορά το χώρο του νέου νεκροταφείου στη θέση Τρία Μοναστήρια. 

I. Επιτρέπεται η δημιουργία νεκροταφείου 

II. Κατώτατο όριο κατάτμησης και αρτιότητας ορίζεται το εμβαδόν 
που έχουν τα γήπεδα κατά τη δημοσίευση του παρόντος. 

III. Συντελεστής δόμησης γηπέδου ορίζεται 0,01 

7. Περιοχή με στοιχείο 5 

Αφορά το χώρο των Στρατιωτικών εγκαταστάσεων με ειδικό καθε¬ 
στώς. 

Περιοχή με στοιχείο 7 

Αφορά την άμεση περιαστική ζώνη, γεωργικού γενικά χαρα¬ 
κτήρα. 

I. Επιτρέπεται η ανέγερση κατοικιών, γραφείων, καταστημάτων, 
εγκαταστάσεων κοινής ωφελείας και αναψυχής, καθώς και γεωργικών 
αποθηκών, υδατοδεξαμενών, θερμοκηπίων, αντλητικών εγκαταστά¬ 
σεων και φρεάτων. 

II. Κατώτατο όριο κατάτμησης και αρτιότητας ορίζονται τα οκτώ (8) 
στρέμματα. 

Κατά παρέκκλιση θεωρούνται άρτια και οικοδομήσιμα τα γήπεδα 
που κατά τη δημοσίευση του παρόντος Δ/τος έχουν έκταση 4 στρέμ¬ 
ματα. 

III. Η συνολική επιφάνεια των ορόφων των κτισμάτων - πλην θερμο¬ 
κηπίων - δεν επιτρέπεται να υπερβαίνει τα 200 μ2 με μέγιστο ύψος 7,5 

μ· 

Περιοχή με στοιχείο 8 

Αφορά τους αρχαιολογικούς χώρους, εκτάσεις γεωργικού χαρα¬ 
κτήρα μέσης και υψηλής παραγωγικότητας. 

I. Επιτρέπεται η κατασκευή εγκαταστάσεων κοινής ωφέλειας που 
έχουν άμεση σχέση με την εξυπηρέτηση των αρχαιολογικών χώρων 
καθώς και θερμοκηπίων. 

Π. Κατώτατο όριο κατάτμησης και αρτιότητας ορίζεται τα 4 στρ. 

10. Περιοχή με στοιχείο 8α 

Η περιοχή έχει κηρυχθεί με την Α/Φ. 31/36852/2942/12/ 
16.10.1973 απόφαση του Υπουργού Πολιτισμού και Επιστημών 
(ΦΕΚ 1242/Β') αρχαιολογικός χώρος, ιστορικός τόπος και τόπος ιδιαι¬ 
τέρου φυσικού κάλλους, 

I. Επιτρέπεται η κατασκευή κτιρίων αναψυχής καθώς και πολιτι¬ 
στικού χαρακτήρα. 

11. Κατώτατο όριο κατάτμησης και αρτιότητας ορίζονται τα 4 στρ. 

III. Η συνολική επιφάνεια των κτισμάτων δεν επιτρέπεται να υπερ¬ 
βαίνει τα 100 μ 2 με μέγιστο ύψος 4,5 μ. 

II. Περιοχές με στοιχείο 9 

Αφορά τις ζώνες προστασίας αρχαιολογικών χώρων καθώς και της 
περιοχής, ιδιαιτέρου φυσικού κάλλους, εκτάσεως γεωργικού χαρα¬ 
κτήρα χαμηλής, μέσης καθώς και υψηλής παραγωγικότητας. 

I. Επιτρέπεται η κατασκευή κατοικιών καθώς και γεωργικών απο¬ 
θηκών, υδατοδεξαμενών και θερμοκηπίων. 

II. Κατώτατο όριο κατάτμησης και αρτιότητας ορίζονται τα τέσσερα 
(4) στρέμματα. 

III. Η συνολική επιφάνεια των κτισμάτων, πλην θερμοκηπίων, δεν 
επιτρέπεται να υπερβαίνει τα 200 μ 2 με μέγιστο επιτρεπόμενο ύψος τα 

4,5 μ. 

12. Περιοχές με στοιχείο 10 

I. Επιτρέπεται η ανέγερση βιομηχανικών - βιοτεχνικών εγκαταστά¬ 
σεων καθώς και γραφείων, αποθηκών, κοινωφελών εγκαταστάσεων 
προς εξυπηρέτηση των ίδιων των μονάδων. 

II. Κατώτατο όριο κατάτμησης και αρτιότητας ορίζονται τα δέκα 
(10) στρέμματα. 

Κατά παρέκκλιση θεωρούνται άρτια και οικοδομήσιμα τα γήπεδα 
που έχουν κατά τη δημοσίευση του παρόντος έκταση τεσσάρων (4) 
στρεμμάτων. 

13. Περιοχές με στοιχείο 10α 

Αφορά τις περιοχές που βρίσκονται είδη εγκατεστημένες βιομηχανίες 
- βιοτεχνίες. 

I. Επιτρέπεται η ανέγερση κατοικιών, βιοτεχνιών χαμηλής όχλησης, 
εργαστηρίων, αποθηκών, γραφείων, καταστημάτων, εγκαταστάεων 
αναψυχής και κοινής ωφέλειας (βιολογικού καθαρισμού αποβλήτων 
κ.λπ,) καθώς και δεξαμενών, αντλητικών εγκαταστάσεων, φρεάτων και 
θερμοκηπίων. 

II. Κατώτατο όριο κατάτμησης και αρτιότητας ορίζονται τα τέσσερα 
(4) στρ. 

14. Περιοχή με στοιχείο 6 

Αφορά την ιδιόκτητη έκταση του Γεωργικού Συνεταιρισμού στη θέση 
τρία Μοναστήρια. 

I. Επιτρέπεται η ανέγερση βιομηχανιών - βιοτεχνιών χαμηλής 
όχλησης καθώς και γραφείων, καταστημάτων, πολιτιστικών λειτουρ¬ 
γιών συνδεδεμένων άμεσα με τη λειτουργία αυτών των μονάδων. 

Κατ’ εξαίρεση επιτρέπεται η ανέγερση εγκατάστασης ραφιναρί- 
σματος λαδιού και τυροκομείου, μονάδων μέσης όχλησης, απαγορευο- 
μένης ρητώς της δημιουργίας πυρηνελαιουργείου ή άλλων οχλουσών 
μονάδων. 

II. Κατώτατο όριο κατάτμησης και αρτιότητας ορίζονται τα τέσσερα 
(4) στρέμματα. 

15. Περιοχές με στοιχείο 11 

Αφορά τις ζώνες προστασίας των οικισμών, εκτάσεις γενικά γεωρ¬ 
γικού χαρακτήρα. 

I. Επιτρέπεται η ανέγερση γεωργικών αποθηκών, δεξαμενών, θερ¬ 
μοκηπίων, αντλητικών εγκαταστάσεων, φρέατων καθώς και κτιρίων 
κοινωφελών εγκαταστάσεων. 

- Κατ’ εξαίρεση επιτρέπεται η επέκταση βιομηχανικών - βιοτε¬ 
χνικών εγκαταστάσεων που κατά τη δημοσίευση του παρόντος υφίστα- 
νται νομίμως. 

II. Κατώτατο όριο κατάτμησης και αρτιότητας καθορίζονται τα 
τέσσερα (4) στρέμματα. 

16. Περιοχή με το στοιχείο 12. 

Αφορά την περιοχή χονδρεμπορίου οικοδομικών υλικών και βιομη¬ 
χανικών προϊόντων. 

I. Επιτρέπεται η ανέγερση αποθηκών καθώς και γραφείων, κατα¬ 
στημάτων, βιοτεχνικών και κοινωφελών εγκαταστάσεων άμεσα συνδε¬ 
δεμένων με την εξυπηρέτηση του χονδρεμπορίου- οικοδομικών υλικών 
καθώς και βιομηχανικών προϊόντων. 

II. Κατώτατο όριο κατάτμησης και αρτιότητας ορίζονται τα τέσσερα 
(4) στρέμματα. 

17. Περιοχή με το στοιχείο 12α. 

Αφορά την περιοχή χονδρεμπορίου γεωργικών προϊόντων. 

II. Επιτρέπεται η ανέγερση αποθηκών καθώς και γραφείων, κατα¬ 
στημάτων βιοτεχνικών και κοινωφελών εγκαταστάσεων άμεσα συνδε¬ 
δεμένων με την εξυπηρέτηση του χονδρεμπορίου των γεωργικών προϊό¬ 
ντων. 

II. Κατώτατο όριο κατάτμησης και αρτιότητας ορίζονται τα τέσσερα 
(4) στρέμματα. 

18. Περιοχές με το στοιχείο 13. 

Αφορά την παραλιακή τουριστική ζώνη, όπου βρίσκονται εγκατεστη¬ 
μένες σημαντικές ξενοδοχειακές μονάδες. 

I. Επιτρέπεται η ανέγερση κατοικιών, ξενοδοχείων, εγκαταστάσεων 
αναψυχής και κοινής ωφέλειας, καθώς και γεωργικών αποθηκών υδα- 
τοδεξαμενών, θερμοκηπίων, αντλητικών εγκαταστάσεων και φρεά¬ 
των. 

II. Κατώτατο όριο κατάτμησης και αρτιότητας ορίζονται τα δέκα 
(10) στρέμματα. 


- Κατά παρέκκλιση θεωρούνται άρτια και οικοδομήσιμα τα γήπεδα 
που έχουν κατά τη δημοσίευση του παρόντος έκταση τεσσάρων (4) 
στρεμμάτων. 

III. Η συνολική επιφάνεια των γεωργικών αποθηκών δεν επιτρέπεται 
να υπερβαίνει τα 200μ 2 με μέγιστο ύψος 4,0 μ. άνευ παρεκκλίσεων, πα- 
ράγρ. 1 άρθρο 2 του από 24/5/1985 (ΦΕΚ 270/Δ) Π. Δ/τος. 

- Εντός της ζώνης που ορίζεται μεταξύ παλαιάς και νέας εθνικής 
οδού και αναφέρεται με το στοιχείο (13), απαγορεύεται η οικοδόμηση σε 
βάθος πενήντα (50) μέτρων από τον άξονα παλαιάς και νέας εθνικής 
οδού. 

19. Περιοχές με το στοιχείο 14. 

Αφορά τη γη υψηλής παραγωγικότητας (περιβόλια, θερμοκήπια) 
που βρίσκεται σε άμεση γειτνίαση με την περιοχή έντονης τουριστικής 
ανάπτυξης, περιοχή με έντονες πιέσεις κατάτμησης και δόμησης και 
ενοίκιαζομένων κατοικιών. 

I. Επιτρέπεται η ανέγερση γεωργικών αποθηκών, κατοικιών, υδατο- 
δεξαμενών, θερμοκηπίων, αντλητικών εγκαταστάσεων και φρεάτων. 

.II. Κατώτατο όριο κατάτμησης και αρτιότητας ορίζονται τα δέκα 
(10) στρέμματα. 

- Κατά παρέκκλιση θεωρούνται άρτια και οικοδομήσιμα τα γήπεδα 
που έχουν κατά τη δημοσίευση του παρόντος έκταση τεσσάρων (4) 
στρεμμάτων. 

III. Η συνολική επιφάνεια των γεωργικών αποθηκών δεν επιτρέπεται 
να υπερβαίνει τα 50μ 2 με μέγιστο ύψος 4,0μ. απαγορευμένων των πα¬ 
ρεκκλίσεων της παραγρ. 1 άρθρο 2 του από 24/5/1985 (ΦΕΚ 
270/Δ) Π. Δ/τος. 

- Η συνολική επιφάνεια των κατοικιών δεν επιτρέπεται να υπερβαίνει 
τα 120μ 2 με μέγισατο ύψος 7,5μ. 

20. Για τους λοιπούς όρους και περιορισμούς δόμησης των γηπέδων 
των ανωτέρω περιοχών, εφαρμόζονται ανάλογα με τη χρήση οι διατά¬ 
ξεις των από 6/10/1978 (ΦΕΚ 538/Δ) και 24/5/1985 (ΦΕΚ 
270/Δ) π. δ/των. 

- Ειδικά για την ανέγερση κτιρίων κοινής ωφέλειας, απαιτείται η 
έγκριση τοπικού ρυμοτομικού σχεδίου για τον καθορισμό του χώρου, 
σύμφωνα με τις διατάξεις του άρθρου 8 παράγρ. 13 του ν. 1512/ 
1985. 

- Απαγορεύεται η οικοδόμηση σε βάθος μέχρι είκοσι (20) μ. από τον 
άξονα των κοινοτικών και δημοτικών δρόμων και σε όσο μήκος αυτών 
σημειώνεται στα σχέδια με τον ενδεικτικό χαρακτηρισμό Δ. 

- Επίσης απαγορεύεται η οικοδόμηση (πλην θερμοκηπίων) σ’ όλη 
την έκταση των περιοχών που σημειώνονται στα σχέδια με τον ενδει¬ 
κτικό χαρακτηρισμό Π (επιφάνεια ποταμών και χειμάρρων). 

- Ιδιοκτησίες των παρακείμενων ζωνών, τμήματα των οποίων εμπί¬ 
πτουν στις ως άνω απαγορεύσεις δόμησης, τοποθετούν τα κτίσματα στα 
υπόλοιπα της Δ και Π περιοχής της ιδιοκτησίας τους χωρίς μείωση των 
δικαιωμάτων δόμησης που υπολογίζονται σ’ ολόκληρη την ιδιοκτησία 
τους. 

Άρθρο 3. 

1. Οικοδομικές άδειες που έχουν εκδοθεί με τις προγενέστερες ισγύ- 
ουσες διατάξεις ή έχει υποβληθεί ο πλήρης φάκελος με τα απαραίτητα 
για την έκδοση της οικοδομικής άδειας στοιχεία μέχρι την ημέρα δημο¬ 
σίευσης του παρόντος, εκτελούνται όπως εκδόθηκαν ή εκδίδονται βάσει 
των υποβληθέντων στοιχείων. 

2. Επιτρέπεται η επισκευή των υφισταμένων κτιρίων έστω και αν η 
χρήση τους δεν προβλέπεται από τις διατάξεις του παρόντος ή οι όροι 
δόμησής τους, αντίκεινται στις διατάξεις του παρόντος. 

Άρθρο 4. 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 

Έργων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 25 Ιουνίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

